CELEX: 32019D0451
Language: et
Date: 2019-03-19 00:00:00
Title: Komisjoni rakendusotsus (EL) 2019/451, 19. märts 2019, Euroopa Parlamendi ja nõukogu määruse (EL) nr 305/2011 toetuseks koostatud ehitustoodete harmoneeritud standardite kohta (EMPs kohaldatav tekst)

20.3.2019   
               
               
                  ET
               
               
                  Euroopa Liidu Teataja
               
               
                  L 77/80
               
            
         KOMISJONI RAKENDUSOTSUS (EL) 2019/451,
         19. märts 2019,
         Euroopa Parlamendi ja nõukogu määruse (EL) nr 305/2011 toetuseks koostatud ehitustoodete harmoneeritud standardite kohta
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 9. märtsi 2011. aasta määrust (EL) nr 305/2011, millega sätestatakse ehitustoodete ühtlustatud turustustingimused ning tunnistatakse kehtetuks nõukogu direktiiv 89/106/EMÜ, (1) eriti selle artikli 17 lõiget 5,
         ning arvestades järgmist:
         
                     (1)
                  
                  
                     Määruse (EL) nr 305/2011 kohaselt peavad liikmesriigid kõnealuste standarditega hõlmatud ehitustoodete põhiomaduste toimivuse hindamisel lähtuma sellistes harmoneeritud standardites esitatud meetoditest ja kriteeriumitest, millele on esitatud viide Euroopa Liidu Teatajas.
                  
               
                     (2)
                  
                  
                     29. augusti 1996. aasta kirjas M/109, 29. jaanuari 1999. aasta kirjas M/130, 26. juuni 2001. aasta kirjas M/139, 14. detsembri 1998. aasta kirjas M/122 ja 5. mai 2000. aasta kirjas M/135 esitas komisjon Euroopa Standardikomiteele taotluse töötada välja harmoneeritud standardid nõukogu direktiivi 89/106/EMÜ (2) toetuseks (edaspidi „volitused“). Viited volituste alusel koostatud harmoneeritud standarditele avaldatakse Euroopa Liidu Teatajas (3).
                  
               
                     (3)
                  
                  
                     Volitused võimaldavad teha muudatusi nende alusel koostatud harmoneeritud standardites. Selleks et võtta arvesse tehnika arengut ning määruse (EL) nr 305/2011 nõudeid, vaadati Euroopa Standardikomitees läbi mitu harmoneeritud standardit. Eelkõige vaadati Euroopa Standardikomitees läbi järgmiste toodete harmoneeritud standardid: tulekahjusignalisatsioonisüsteemid, kiudbetoonist tava- ja eriplaadid, ehitusklaas ja tasapinnalised tsementkiudplaadid.
                  
               
                     (4)
                  
                  
                     Komisjon analüüsis, kas Euroopa Standardikomitee muudetud harmoneeritud standardid vastavad asjakohastele volitustele ja määrusele (EL) nr 305/2011.
                  
               
                     (5)
                  
                  
                     Euroopa Standardikomitee läbivaadatud harmoneeritud standardid vastavad asjakohastele volitustele ja määrusele (EL) nr 305/2011. Seepärast võib viite nendele standarditele avaldada Euroopa Liidu Teatajas.
                  
               
                     (6)
                  
                  
                     Määruse (EL) nr 305/2011 artikli 17 lõike 5 kohaselt tuleb osutada iga asendava harmoneeritud standardi ja asendatava harmoneeritud standardi kooseksisteerimise aeg. Euroopa Liidu Teatajas avaldatud orgaanilistel sideainetel põhinevate välis- ja sisekrohve käsitleva harmoneeritud standardi EN 15824:2017 puhul on kooseksisteerimise aeg osutatud (4). Kuna kõnealune ajavahemik ei ole piisavalt pikk, et tootjad saaksid valmistuda uuele standardile üleminekuks, on vaja osutada uus standardite kooseksisteerimise aeg.
                  
               
                     (7)
                  
                  
                     Käesolev otsus peaks jõustuma järgmisel päeval pärast selle avaldamist Euroopa Liidu Teatajas, et tootjad saaksid läbivaadatud harmoneeritud standardeid hakata rakendama niipea kui võimalik,
                  
               ON VASTU VÕTNUD KÄESOLEVA OTSUSE:
         
            Artikkel 1
            Käesolevaga avaldatakse Euroopa Liidu Teatajas käesoleva otsuse I lisas loetletud viited määruse (EL) nr 305/2011 toetuseks koostatud ehitustoodete harmoneeritud standarditele.
         
         
            Artikkel 2
            Käesolevaga avaldatakse Euroopa Liidu Teatajas viited käesoleva otsuse II lisas loetletud määruse (EL) nr 305/2011 toetuseks koostatud ehitustoodete harmoneeritud standarditele koos nende uue kooseksisteerimise ajaga.
         
         
            Artikkel 3
            Käesolev otsus jõustub selle Euroopa Liidu Teatajas avaldamise päeval.
         
         
            Brüssel, 19. märts 2019
            
               
                  Komisjoni nimel
               
               
                  president
               
               Jean-Claude JUNCKER
            
         
         
            (1)  ELT L 88, 4.4.2011, lk 5.
         
            (2)  Nõukogu 21. detsembri 1988. aasta direktiiv 89/106/EMÜ ehitustooteid puudutavate liikmesriikide õigus- ja haldusnormide ühtlustamise kohta (EÜT L 40, 11.2.1989, lk 12).
         
            (3)  ELT C 92, 9.3.2018, lk 139.
         
            (4)  ELT C 92, 9.3.2018, lk 139.
      
      
         
            I LISA
            
                        Nr
                     
                     
                        Viide standardile
                     
                     
                        Viide asendatud standardile
                     
                     
                        Kooseksisteerimise aja algus
                        (p.k.aaaa.)
                     
                     
                        Kooseksisteerimise aja lõpp
                        (p.k.aaaa.)
                     
                  
                        1.
                     
                     
                        EN 54-5:2017+A1:2018
                        Automaatne tulekahjusignalisatsioonisüsteem. Osa 5: Soojusandurid. Temperatuuri mõõtvad punktandurid
                     
                     
                        EN 54-5:2000
                        Automaatne tulekahjusignalisatsioonisüsteem. Osa 5: Soojusandurid. Punktandurid
                        EN 54-5:2000/A1:2002
                     
                     
                        x.y.2019
                     
                     
                        31.8.2022
                     
                  
                        2.
                     
                     
                        EN 54-7:2018
                        Automaatne tulekahjusignalisatsioonisüsteem. Osa 7: Suitsuandurid. Hajutatud valgust, valgusedastust või ionisatsiooni kasutavad punktandurid
                     
                     
                        EN 54-7:2000
                        Automaatne tulekahjusignalisatsioonisüsteem. Osa 7: Suitsuandurid. Hajutatud valgust, valgusedastust või ionisatsiooni kasutavad punktandurid
                        EN 54-7:2000/A1:2002
                        EN 54-7:2000/A2:2006
                     
                     
                        x.y.2019
                     
                     
                        31.8.2022
                     
                  
                        3.
                     
                     
                        EN 492:2012+A2:2018
                        Kiudbetoonist tava- ja eriplaadid. Spetsifikatsioon ja katsemeetodid
                     
                     
                        EN 492:2012
                        Kiudbetoonist tava- ja eriplaadid. Spetsifikatsioon ja katsemeetodid
                     
                     
                        x.y.2019
                     
                     
                        x.y.2020
                     
                  
                        4.
                     
                     
                        EN 1096-4:2018
                        Ehitusklaas. Pinnatud klaas. Osa 4: Tootestandard
                     
                     
                        EN 1096-4:2004
                        Ehitusklaas. Pindkattega klaas. Osa 4: Vastavuse hindamine/Tootestandard
                     
                     
                        x.y.2019
                     
                     
                        x.y.2020
                     
                  
                        5.
                     
                     
                        EN 1279-5:2018
                        Ehitusklaas. Klaaspaketid. Osa 5: Tootestandard
                     
                     
                        EN 1279-5:2005+A2:2010
                        Ehitusklaas. Klaaspaketid. Osa 5: Vastavushindamine
                     
                     
                        x.y.2019
                     
                     
                        x.y.2020
                     
                  
                        6.
                     
                     
                        EN 12467:2012+A2:2018
                        Tasapinnalised tsementkiudplaadid. Spetsifikatsioon ja katsemeetodid
                     
                     
                        EN 12467:2012
                        Tasapinnalised tsementkiudplaadid. Spetsifikatsioon ja katsemeetodid
                     
                     
                        x.y.2019
                     
                     
                        x.y.2020
                     
                  
      
      
         
            II LISA
            
                        Nr
                     
                     
                        Viide standardile
                     
                     
                        Viide asendatud standardile
                     
                     
                        Kooseksisteerimise aja algus
                        (p.k.aaaa.)
                     
                     
                        Kooseksisteerimise aja lõpp
                        (p.k.aaaa.)
                     
                  
                        1.
                     
                     
                        EN 15824:2017
                        Orgaanilisel sideainel põhinevad krohvimördid välis- ja sisekasutuseks. Spetsifikatsioon
                     
                     
                        EN 15824:2009
                        Orgaanilisel sideainel põhinevad krohvimördid välis- ja sisekasutuseks. Spetsifikatsioon
                     
                     
                        9.3.2018
                     
                     
                        9.3.2020